ก่อนหน้านั้น ผมเรียนบัญชีที่ รามคำแหง  ในยุคนั้นคนเรียนจบสายนี้กันเยอะ เกิดการแย่งงานกันผมเลยเบนเข็มไปใน วิชาชีพอื่น ช่วงนั้นการท่องเที่ยวเริ่มบูม ผมกับเพื่อนได้ไปศึกษา เค้ามีเปิดอบรมหลักสูตรการท่องเที่ยวหลายสาขา แต่ผมไปสะดุดที่สาขาทำอาหารโดยถูกทางบ้านคัดค้านพอสมควร เพราะมองว่าต้อยต่ำถ้าเทียบกับการทำบัญชี  เมื่อผมเรียนจบทางสถาบันได้ส่งผมไปฝึกงานที่โรงแรม ถือว่าเป็นจุดเริ่มต้นของอาชีพนี้ ในยุคนั้นอาชีพคนทำอาหารที่สอนกันเป็นระบบ จะน้อยจะเป็นที่หมายตาของโรงแรมระดับ ห้าดาว ที่เริ่มเปิดตัวกันอย่างมากมาย โดยเฉพาะสถาบันที่ผมจบมาได้ถูกยอมรับเป็นพิเศษ ผมจึงคิดว่าการตัดสินใจครั้งนั้น เลือกถูกทาง